Rok 2017 bol pre Výmenník Štítová veľmi úspešný - konalo sa 15 výstav, na ktorých bolo vystavených 1.032 prác rôzneho druhu a žánru (maľby - akryl, olej, akvarel, kresby tušom i ceruzkou, lavírované kresby, sochárske veci, koláže, umelecké, reportážne i dokumentárne fotografie, takmer 200 textilných prác a ďalšie artefakty). "V tomto tempe budeme pokračovať aj v roku 2018, ba dovolím si povedať, že budúcoročný program bude ešte bohatší než tohtoročný," zdôraznil vedúci projektu Amatérska paleta Laci Rusnák (LaRus).
sobota 30. decembra 2017
streda 27. decembra 2017
V roku, ktorý sa práve končí, bolo vo Výmenníku Štítová viacero veľmi zaujímavých výstav a konalo sa viac takých vernisáží, na ktorých vládla perfiš atmosféra. Aj keď som sa na niektorých nemohol zúčastniť z rodinných či zdravotných dôvodov, absolvoval som ich vcelku viac ako dosť. A najviac ma z nich zaujalo...
zverejnené o 18:06
pondelok 25. decembra 2017
V čase prebiehajúcej výstavy Vianočné leporelo vo Výmenníku Štítová (11. december - 18. január) sa v stredu 13. decembra teda na Luciu konalo aj podujatie Sídliskový deň. O výstave i tomto podujatí sme už na našom webe písali (a hlavne priniesli dve poriadne kopy fotomomentiek) a preto teraz len stručne pripomeniem, že Vianočné leporelo, to je dvojvýstava prác textilnej výtvarníčky Evky Doubrava Pafčuga a fotografa Tibora Kedera.
zverejnené o 15:20
sobota 23. decembra 2017
Ako sme už informovali, obľúbené kurzy kreslenia a maľovania vo Výmenníku Štítová pokračujú ďalej, len s tým rozdielom, že člena košického výtvarného zoskupenia Galéria 6 (G6) Ing. Vlada Kuruca na poste lektora vystriedal Sean Kane pôvodom z Írska, ktorý už niekoľko rokov žije na Slovensku.
zverejnené o 12:29
streda 20. decembra 2017
Kolektív Amatérskej palety a Výmenník Štítová prajú všetkým svojim priaznivcom, vystavujúcim autorom, návštevníkom výstav a dalších podujatí, čitateľom rovnomenného webu a vôbec všetkým skvelým ľuďom príjemné prežitie nastávajúcich sviatkov a všetko naj v roku 2018. Aj keď si už vinšujeme šťastný nový rok, nelúčime sa ešte, lebo i v čase vianočnom a novoročnom budú na našom webe pribúdať zaujímavé materiály. A vôbec ich nebude málo! Zostaňte nám teda verní i v nasledujúcich voľných dňoch i v roku budúcom.
zverejnené o 8:16
utorok 19. decembra 2017
Za zaujímavé tvorivé počiny, za dlhoročnú resp. celoživotnú tvorbu v rôznych oblastiach či za príspevok k skvalitneniu a duchovnému obohateniu života Jazerčanov ocenila mestská časť Košice - Nad jazerom osem osobností, ktoré buď bývajú v tejto časti Košíc alebo z nej pochádzajú.
zverejnené o 15:17
nedeľa 17. decembra 2017
Druhá várka fotografií Mgr. Edity Hubertovej z Vianočného leporela a Sídliskového dňa vo Výmenníku Štítová
V dnešnej sérii snímok z výstavy textilnej výtvarníčky Evky Doubrava Pafčuga a fotografa Tibora Kedera, ktorá je pod názvom Vianočné leporelo otvorená vo Výmenníku Štítová, prinášame fotografie skôr so zameraním na vystavené Evkine práce. V predchádzajúcej sérii sme sa totiž viac snažili zachytiť živú atmosféru výstavy a zároveň i podujatia Sídliskový deň, ktoré sa vo Výmenníku uskutočnilo v čase konania tejto výstavy (bolo to v stredu 13. decembra).
zverejnené o 15:37
Pod názvom Veľká tanečná show sa v Kultúrno-spoločenskom centre Jedlíkova 7 (mestská časť Košice - Západ) v pondelok 18. decembra uskutoční vystúpenie zverenkýň učiteľky Zuzky Molčanovej zo ZUŠ na Uherovej ulici v Košiciach (tanečný súbor ABC). Ochutnávku z jej tanečnej dielne sme už mali možnosť vidieť a zažiť aj vo Výmenníku Štítová - v marci t. r. na otvorení autorskej výstavy insitného maliara Františka Huberta.
zverejnené o 8:55
sobota 16. decembra 2017
V čase práve prebiehajúcej výstavy textilnej výtvarníčky Evky Doubrava Pafčuga a fotografa Tibora Kedera pod názvom Vianočné leporelo sa v stredu 13. decembra konal v priestoroch Výmenníka Štítová Sídliskový deň s bohatým a zaujímavým programom. Jeho súčasťou bola prechádzka po histórii Kuzmányho sídliska, módna prehliadka, tvorivá dielňa či Vianočný punč.
zverejnené o 21:48
sobota 9. decembra 2017
- slovné a obrazové spravodajstvo z výstavy Vianočné leporelo (11. decembra až 18. januára) a zo Sídliskového dňa, ktorý sa bude konať počas tejto výstavy (13. decembra so začiatkom o 16-tej)
- práve skončenú výstavu obrazov Anky Rusnákovej Spektrum 33+ si pripomenieme fotoreportážou Mgr. Edity Hubertovej
- reportážny zostrih pod názvom Najhlbšia a najľudskejšia myšlienka odznelá vo Výmenníku a najbujarejšia vernisáž roka 2017
- videoprechádzka farbami insitného maliara Františka Huberta pod názvom Strechy, veže, nebesá...
- hudobné, najmä však jazzové minúty v amatérskom výtvarníctve
zverejnené o 10:27
nedeľa 3. decembra 2017
Terajšiu výstavu malieb Anky Rusnákovej (20. november - 7. december) nahradí vo Výmenníku Štítová dvojvýstava textilnej výtvarníčky Evky Doubrava Pafčuga a fotografa Tibora Kedera pod názvom Vianočné leporelo. Pre Amatérsku paletu Evka prezradila, že výstava bude hýriť všakovakými farbami, naozaj to bude pestrá skladačka farieb, aj preto je v jej názve slovo leporelo.
zverejnené o 17:28